sukhrobnurali/uzbek-legal-corpus huggingface dataset:
Tijorat tashkilotlari taʼsis hujjatlarining namunaviy shakllarining 6-ilovasiga oʻzgartirishlar kiritish toʻgʻrisida
(order, 2019-08-13)

Oʻzbekiston Respublikasi Prezidentining 2011-yil 23-avgustdagi PQ-1602-son “Oʻzbekiston Respublikasi Adliya vazirligi faoliyatini yanada takomillashtirish chora-tadbirlari toʻgʻrisida”gi va 2017-yil 1-fevraldagi PQ-2750-son “Tadbirkorlik subyektlariga davlat xizmatlarini koʻrsatish mexanizmlarini takomillashtirishga doir qoʻshimcha chora-tadbirlar toʻgʻrisida”gi qarorlariga muvofiq buyuraman: 1. Oʻzbekiston Respublikasi adliya vazirining 2016-yil 20-dekabrdagi 294-mh-son “Tijorat tashkilotlari taʼsis hujjatlarining namunaviy shakllarini tasdiqlash toʻgʻrisida”gi buyrugʻi (roʻyxat raqami 2848, 2016-yil 20-dekabr) (Oʻzbekiston Respublikasi qonun hujjatlari toʻplami, 2016-y., 51-son, 586-modda) 6-ilovasi 2 va 6-bandlaridan “tuman (shahar) hokimligi huzuridagi” degan soʻzlar chiqarib tashlansin. 2. Mazkur buyruq davlat roʻyxatidan oʻtkazilsin va bu haqda Idoraviy normativ-huquqiy hujjatlarni davlat roʻyxatidan oʻtkazish boshqarmasi (B. Boliyev) Idoraviy normativ-huquqiy hujjatlarning davlat reyestriga tegishli yozuv kiritsin. 3. Davlat xizmatlari koʻrsatishni muvofiqlashtirish va rivojlantirish boshqarmasi (M. Maxmudov) hamda Huquqiy targʻibot va axborot boshqarmasi (A. Ochilov) ushbu idoraviy normativ-huquqiy hujjatni barcha manfaatdor shaxslarga yetkazilishi va “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da nashr etilishini taʼminlasin. 4. Mazkur buyruq Oʻzbekiston Respublikasi Savdo-sanoat palatasi bilan kelishilgan. 5. Mazkur buyruq rasmiy eʼlon qilingan kundan eʼtiboran kuchga kiradi. 6. Mazkur buyruqning ijrosini nazorat qilish vazir oʻrinbosari A.Usmanov zimmasiga yuklansin. Kelishilgan:
Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida (Oʻzbekiston Respublikasi Prezidentining “Mahalliy ijroiya hokimiyati organlari faoliyatini yanada takomillashtirish toʻgʻrisida” 2016-yil 22-dekabrdagi PQ-2691-son qarori)
(resolution, 2021-06-28)

Oʻzbekiston Respublikasi Prezidentining “Mahalliy ijroiya hokimiyati organlari faoliyatini yanada takomillashtirish toʻgʻrisida” 2016-yil 22-dekabrdagi PQ-2691-son qarorini bajarish yuzasidan Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari — “Oʻzbekiston temir yoʻllari” boshqaruvi raisi A.J. Ramatov zimmasiga yuklansin. 2. Vazirlar Mahkamasining 2008-yil 1-iyuldagi 146-son qarori (Oʻzbekiston Respublikasi QT, 2008-y., 26-27-son, 254-modda) bilan tasdiqlangan Korxonalar va uyda mahsulot ishlab chiqarayotgan va xizmatlar koʻrsatayotgan fuqarolar oʻrtasidagi kooperatsiyani muvofiqlashtirish, qoʻllab-quvvatlash va rivojlantirish boʻyicha ishchi komissiya toʻgʻrisidagi Nizomning 3-bandi ikkinchi xatboshidagi “iqtisodiy va ijtimoiy rivojlantirish, xizmatlar sohasi va tadbirkorlik masalalari boʻyicha” soʻzlari “iqtisodiyot va tadbirkorlik masalalari boʻyicha birinchi” soʻzlari bilan almashtirilsin. 3. Vazirlar Mahkamasining “Yengil sanoat mahsulotlarining yarmarka savdosini tashkil etish chora-tadbirlari toʻgʻrisida” 2009-yil 28-yanvardagi 25-son qaroriga ilova rus tilidagi matnining oʻn birinchi xatboshidagi “zamestitel Predsedatelya Soveta Ministrov Respubliki Karakalpakstan, zamestiteli xokimov oblastey po voprosam ekonomicheskogo i sotsialnogo razvitiya, sferi uslug i predprinimatelstva” soʻzlari “pervie zamestiteli Predsedatelya Soveta ministrov Respubliki Karakalpakstan, xokimov oblastey po voprosam ekonomiki i predprinimatelstva” soʻzlari bilan almashtirilsin. 10. Vazirlar Mahkamasining 2016-yil 2-maydagi 132-son qarori (Oʻzbekiston Respublikasi QT, 2016-yil, 4-son, 32-modda) bilan tasdiqlangan Umumiy oʻrta va oʻrta maxsus, kasb-hunar taʼlimi muassasalarida sogʻlom ovqatlanishni tashkil etish tartibi toʻgʻrisida Nizomning 20-bandi ikkinchi xatboshidagi “iqtisodiyot va ijtimoiy rivojlantirish, xizmatlar sohasi va tadbirkorlik masalalari” soʻzlari “yoshlar siyosati, ijtimoiy rivojlantirish va maʼnaviy-maʼrifiy ishlar” soʻzlari bilan almashtirilsin. 11. Vazirlar Mahkamasining 2016-yil 21-iyuldagi 237-son qarori (Oʻzbekiston Respublikasi QT, 2016-y., 7-son, 69-modda) bilan tasdiqlangan “Savdo va xavfsizlik” tanlovini tashkil etish va oʻtkazish tartibi toʻgʻrisidagi Nizomga 1-ilovaning ikkinchi xatboshidagi “iqtisodiy va ijtimoiy rivojlantirish, xizmatlar sohasi va tadbirkorlik” soʻzlari “sanoatni rivojlantirish, kapital qurilish, kommunikatsiyalar va kommunal xoʻjalik” soʻzlari bilan almashtirilsin.
Telekommunikatsiya uskunalarining xavfsizligi toʻgʻrisidagi umumiy texnik reglamentni tasdiqlash haqida
(resolution, 2025-12-30)

“Texnik jihatdan tartibga solish toʻgʻrisida”gi Oʻzbekiston Respublikasi Qonuniga muvofiq, telekommunikatsiya uskunalarining xavfsizligiga qoʻyiladigan yagona talablarni belgilash maqsadida Vazirlar Mahkamasi qaror qiladi: 1. Telekommunikatsiya uskunalarining xavfsizligi toʻgʻrisidagi umumiy texnik reglament ilovaga* muvofiq tasdiqlansin va rasmiy eʼlon qilingan kunidan boshlab olti oydan keyin amalga kiritilsin. 2. “Texnik jihatdan tartibga solish toʻgʻrisida”gi Oʻzbekiston Respublikasi Qonuni talablariga muvofiq texnik reglamentlarning amalga kiritilishi munosabati bilan ularda koʻrsatib oʻtilgan mahsulotlar va xizmatlarni standartlashtirish boʻyicha ilgari qabul qilingan normativ hujjatlar majburiylik tusini yoʻqotishi va belgilangan tartibda qoʻllashning ixtiyoriylik tusiga ega boʻlishi maʼlumot uchun qabul qilinsin. 3. “Oʻzstandart” agentligi vakolatli organlar bilan birgalikda ushbu qaror bilan tasdiqlangan Umumiy texnik reglament belgilangan tartibda amalga kiritilgan kundan boshlab telekommunikatsiya uskunalarining xavfsizligiga qoʻyiladigan majburiy talablarni belgilovchi standartlashtirish boʻyicha normativ hujjatlarni qoʻllashda majburiylik tusini bekor qilish va ixtiyoriylikni taʼminlash choralarini koʻrsin. 4. Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi, “Oʻzstandart” agentligi Oʻzbekiston milliy teleradiokompaniyasi bilan birgalikda aholi, davlat va xoʻjalik boshqaruvi organlari, tadbirkorlik faoliyati subyektlari tasdiqlangan Umumiy texnik reglamentning maqsadlari, mazmuni va uni qoʻllash tartibi toʻgʻrisida keng xabardor qilinishini taʼminlasinlar. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari U.U. Rozukulov zimmasiga yuklansin.
Alkogolli mahsulotlarga va tamaki mahsulotlariga yangi namunadagi aksiz markalarini joriy etish toʻgʻrisida
(resolution, 2023-07-27)

Oʻzbekiston Respublikasi Prezidentining “Alkogolli mahsulotlarni ishlab chiqarish va sotish samaradorligini oshirishga doir qoʻshimcha chora-tadbirlar toʻgʻrisida” 2006-yil 7-noyabrdagi PQ-505-son qaroriga muvofiq hamda alkogolli mahsulotlar va tamaki mahsulotlari noqonuniy ishlab chiqarilishi va sotilishiga yoʻl qoʻymaslik yuzasidan nazoratni yanada kuchaytirish maqsadida Vazirlar Mahkamasi qaror qiladi: 1. 2017-yil 1-apreldan boshlab alkogolli mahsulotlarga va tamaki mahsulotlariga dizayni Oʻzbekiston Respublikasi Moliya vazirligi, Davlat soliq qoʻmitasi, Davlat bojxona qoʻmitasi va “Davlat belgisi” davlat-ishlab chiqarish birlashmasi tomonidan ishlab chiqilgan va tasdiqlangan, himoyaning qoʻshimcha darajalariga ega boʻlgan yangi namunadagi aksiz markalari joriy etilsin. 2. Belgilansinki, eski namunadagi aksiz markalari bilan markalangan hamda ulgurji va chakana savdo tarmogʻidagi alkogolli mahsulotlar va tamaki mahsulotlari yangi namunadagi aksiz markalari joriy etilgan kundan boshlab toʻqqiz oy oʻtgach markalanmagan deb hisoblanadi va belgilangan tartibda olib qoʻyiladi. 3. Oʻzbekiston Respublikasi Davlat soliq qoʻmitasi va Davlat bojxona qoʻmitasi 2018-yil 1-yanvardan boshlab eski namunadagi aksiz markalari bilan markalangan alkogolli mahsulotlar va tamaki mahsulotlarini aniqlash, ularning olib kirilishi, ishlab chiqarilishi hamda ulgurji va chakana savdo tarmogʻida sotilishining oldini olish, shuningdek ushbu mahsulotlarni belgilangan tartibda olib qoʻyish chora-tadbirlarini koʻrsinlar. 4. Oʻzbekiston Respublikasi Davlat bojxona qoʻmitasi yangi namunadagi aksiz markalari joriy etilishi toʻgʻrisidagi axborotni alkogolli mahsulotlar va tamaki mahsulotlarini import qiluvchilar eʼtiboriga yetkazsin. 5. Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari: yangi namunadagi aksiz markalari joriy etilishi toʻgʻrisidagi axborotni alkogolli mahsulotlar va tamaki mahsulotlari ishlab chiqaruvchilar va savdo tashkilotlari eʼtiboriga yetkazsinlar; yangi namunadagi aksiz markalari joriy etilishi toʻgʻrisida ommaviy axborot vositalari orqali tushuntirish ishlarini olib borsinlar. 6. Oʻzbekiston Respublikasi Moliya vazirligi Davlat soliq qoʻmitasi, boshqa manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirilishini taʼminlasin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin.
Shaxta koʻtarish qurilmalarining xavfsizligi toʻgʻrisidagi umumiy texnik reglamentni tasdiqlash haqida
(resolution, 2025-04-30)

“Texnik jihatdan tartibga solish toʻgʻrisida”gi Oʻzbekiston Respublikasi Qonuniga muvofiq, shuningdek shaxta koʻtarish qurilmalarining xavfsizligiga qoʻyiladigan yagona talablarni belgilash maqsadida Vazirlar Mahkamasi qaror qiladi: 1. Shaxta koʻtarish qurilmalarining xavfsizligi toʻgʻrisidagi umumiy texnik reglament ilovaga* muvofiq tasdiqlansin va u rasmiy eʼlon qilingan kundan boshlab olti oydan keyin amalga kiritilsin. 2. “Texnik jihatdan tartibga solish toʻgʻrisida”gi Oʻzbekiston Respublikasi Qonuni talablariga muvofiq texnik reglamentlarning amalga kiritilishi bilan ularda koʻrsatilgan mahsulotlar va xizmatlarni standartlashtirish boʻyicha ilgari qabul qilingan normativ hujjatlar majburiylik tusini yoʻqotishi va belgilangan tartibda qoʻllashning ixtiyoriyligiga ega boʻlishi maʼlumot uchun qabul qilinsin. 3. “Oʻzstandart” agentligi vakolatli organlar bilan birgalikda ushbu qaror bilan tasdiqlangan Umumiy texnik reglament belgilangan tartibda amalga kiritilgan kundan boshlab shaxta koʻtarish qurilmalarining xavfsizligiga qoʻyiladigan majburiy talablarni belgilovchi standartlashtirish boʻyicha normativ hujjatlarni qoʻllashda majburiylik tusini bekor qilish va ixtiyoriylikni taʼminlash choralarini koʻrsin. 4. “Oʻzstandart” agentligi, Oʻzbekiston Respublikasi Sanoat xavfsizligi davlat qoʻmitasi Oʻzbekiston milliy teleradiokompaniyasi bilan birgalikda aholi, davlat va xoʻjalik boshqaruvi organlari, tadbirkorlik faoliyati subyektlari tasdiqlangan Umumiy texnik reglamentning maqsadlari, mazmuni va uni qoʻllash tartibi toʻgʻrisida keng xabardor qilinishini taʼminlasinlar. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari U.U. Rozukulov zimmasiga yuklansin.
Barcha dorixonalarda boʻlishi majburiy boʻlgan dori vositalari va tibbiy buyumlar roʻyxatiga oʻzgartirishlar kiritish toʻgʻrisida
(order, 2017-02-21)

Oʻzbekiston Respublikasi Prezidentining 2016-yil 31-oktabrdagi PQ-2647-son “Aholini dori vositalari va tibbiy buyumlar bilan taʼminlashni yanada yaxshilashga doir chora-tadbirlar toʻgʻrisida”gi qaroriga muvofiq buyuraman: 1. Oʻzbekiston Respublikasi sogʻliqni saqlash vazirining 2016-yil 21-noyabrdagi 71-son buyrugʻi (roʻyxat raqami 2846, 2016-yil 6-dekabr) (Oʻzbekiston Respublikasi qonun hujjatlari toʻplami, 2016-y., 49-son, 561-modda) bilan tasdiqlangan Barcha dorixonalarda boʻlishi majburiy boʻlgan dori vositalari va tibbiy buyumlar roʻyxatiga ilovaga muvofiq oʻzgartirishlar kiritilsin. 2. Mazkur buyruq 2017-yil 13-martdan kuchga kiradi. 1. 1, 3, 5, 8, 10, 12, 18, 20 — 23, 25 — 27, 30 — 34, 36, 37, 39 — 46, 49, 52, 53, 55, 56, 58 — 62, 64, 66, 68 — 70-bandlar oʻz kuchini yoʻqotgan deb hisoblansin. 2. 2-band quyidagi tahrirda bayon etilsin: “ 2. Azitromitsin yoki Klaritromitsin tabletkalar yoki kapsulalar yoki suspenziya ”. 3. 7-band quyidagi tahrirda bayon etilsin: “ 7. Ambroksol yoki Bromgeksin yoki Pertussin yoki Mukaltin yoki dorivor Altey yoki oddiy Qizilmiya ildizi yoki Togʻrayxon oʻti tabletkalar yoki sirop yoki eritma yoki oʻsimlik xomashyosi ”. 4. 11-band quyidagi tahrirda bayon etilsin: “ 11. Amoksitsillin yoki Ampitsillin tabletkalar yoki kapsulalar yoki suspenziya tayyorlash uchun kukun ”. 5. 13-banddan “(Askorutin)” degan soʻz chiqarib tashlansin. 6. 15-band quyidagi tahrirda bayon etilsin: “ 15. Atsetilsalitsil kislotasi yoki Paratsetamol tabletkalar yoki sirop ”. 7. 17-band quyidagi tahrirda bayon etilsin: “ 17. Bendazol yoki Papaverin yoki Drotaverin tabletkalar yoki suppozitoriylar ”. 8. 19-band quyidagi tahrirda bayon etilsin: “ 19. Valeriana ildizi va ildizpoyasi yoki Arslonquyruq oʻti yoki Limon oʻti bargi yoki Doʻlana mevasi nastoyka yoki oʻsimlik xomashyosi yoki qobiq bilan qoplangan tabletkalar ”. 9. 29-band quyidagi tahrirda bayon etilsin: “ 29. Yod 5% spirtli eritma yoki Malaxit koʻki 1% spirtli eritma yoki Etil spirti 70% suvli eritma eritma ”. 10. 35-band quyidagi tahrirda bayon etilsin: “ 35. Klotrimazol yoki Nistatin yoki Flukonazol tabletkalar yoki krem yoki surtma ”. 11. 38-band quyidagi tahrirda bayon etilsin: “ 38. Loperamid yoki Metoklopramid tabletkalar yoki kapsulalar ”. 12. 50-banddan “(Erinit)” degan soʻz chiqarib tashlansin. 13. 54-banddan “(Sulfatsil natriy)” degan soʻzlar chiqarib tashlansin. 14. Mazkur oʻzgartirishlar Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasi, Oʻzbekiston Respublikasi Savdo-sanoat palatasi bilan kelishilgan.
Oʻzbekiston Respublikasi Prezidentining hamda Oʻzbekiston Respublikasi Hukumatining ayrim qarorlariga oʻzgartishlar kiritish toʻgʻrisida
(resolution, 2021-07-24)

Oʻzbekiston Respublikasi Prezidentining “Oʻzbekiston Respublikasining 2017-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida” 2016-yil 27-dekabrdagi PQ-2699-sonli qaroriga muvofiq: 1. Oʻzbekiston Respublikasi Prezidentining hamda Oʻzbekiston Respublikasi Hukumatining ayrim qarorlariga ilovaga muvofiq oʻzgartishlar kiritilsin. 2. Ushbu qarorning ijrosini nazorat qilish Oʻzbekiston Respublikasining Bosh vaziri A. Aripov zimmasiga yuklansin. 1. Oʻzbekiston Respublikasi Prezidentining 2012-yil 23-oktabrdagi “Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasi faoliyatini tashkil etish toʻgʻrisida” PQ-1836-son qarori 3-bandining ikkinchi xatboshidagi “20” raqami “15” raqami bilan almashtirilsin. 2. Vazirlar Mahkamasining 2009-yil 15-iyuldagi 200-sonli qarori bilan tasdiqlangan Davlat daromadiga oʻtkaziladigan mol-mulkni olib qoʻyish, sotish yoki yoʻq qilib tashlash tartibini takomillashtirish toʻgʻrisidagi Nizomda (Oʻzbekiston Respublikasi QT, 2009-y., 7-son, 56-modda): a) 53-bandi 1 — 6 kichik bandlarining ikkinchi xatboshilaridagi “va Toshkent shahar” soʻzlari “, Toshkent shahri boʻyicha mazkur mablagʻlar Toshkent shahar mahalliy budjeti va Oʻzbekiston Respublikasi respublika budjeti oʻrtasida teng ulushlarda taqsimlanadi.” soʻzlari bilan almashtirilsin. b) 54-bandning ikkinchi xatboshidagi “va Toshkent shahar” soʻzlari “Toshkent shahar mahalliy budjetlari va Oʻzbekiston Respublikasi respublika budjeti” soʻzlari bilan almashtirilsin.
Oʻzbekiston Respublikasi Prezidentining “Yosh oilalarni moddiy va maʼnaviy qoʻllab-quvvatlashga doir qoʻshimcha chora-tadbirlar toʻgʻrisida” 2007-yil 18-maydagi PF-3878-sonli Farmoniga oʻzgartishlar kiritish toʻgʻrisida
(decree, 2025-11-26)

Oʻzbekiston Respublikasining “Yoshlarga oid davlat siyosati toʻgʻrisida” 2016-yil 14-sentabrdagi OʻRQ-406-sonli Qonuniga muvofiq: 1. Oʻzbekiston Respublikasi Prezidentining “Yosh oilalarni moddiy va maʼnaviy qoʻllab-quvvatlashga doir qoʻshimcha chora-tadbirlar toʻgʻrisida” 2007-yil 18-maydagi PF-3878-sonli Farmoniga ilovaga muvofiq oʻzgartishlar kiritilsin. 2. Ushbu Farmonning ijrosini nazorat qilish Oʻzbekiston Respublikasining Bosh vaziri A. Aripov zimmasiga yuklansin. 1. Kirish qismidagi “Oʻzbekiston Respublikasida yoshlarga doir davlat siyosatining asoslari toʻgʻrisida” soʻzlari “Yoshlarga oid davlat siyosati toʻgʻrisida” soʻzlari bilan almashtirilsin. 2. 3-band quyidagi tahrirda bayon etilsin: “3. Belgilab qoʻyilsinki, qonunchilikka muvofiq, yosh oila toifasiga turmush qurganlarning yoshi 30 yoshdan oshmagan, yoki bolalarni (bolani) 30 yoshdan oshmagan ota-onadan biri, shu jumladan, turmushidan ajrashgan erkak (ayol), beva (beva ayol) kishilar tarbiyalayotgan oilalar kiritiladi”.
Oʻzbekiston Respublikasi Prezidentining “Toshkent shahrida yoʻlovchi tashish transportini tashkil etish tizimini yanada takomillashtirish chora-tadbirlari toʻgʻrisida” 2013-yil 9-oktabrdagi PQ-2048-sonli qaroriga oʻzgartish kiritish toʻgʻrisida
(resolution, 2020-03-19)

Oʻzbekiston Respublikasi Prezidentining “Toshkent metropoliteni faoliyatini yanada rivojlantirish va samaradorligini oshirish chora-tadbirlari toʻgʻrisida” 2016-yil 21-oktabrdagi PP-2638-sonli qaroriga muvofiq: 1. Oʻzbekiston Respublikasi Prezidentining “Toshkent shahrida yoʻlovchi tashish transportini tashkil etish tizimini yanada takomillashtirish chora-tadbirlari toʻgʻrisida” 2013-yil 9-oktabrdagi PQ-2048-sonli qarori 2-ilovasidan “Toshkent metropoliteni” DUK” bloki chiqarib tashlansin. 2. Ushbu qarorning ijrosini nazorat qilish Oʻzbekiston Respublikasining Bosh vaziri A. Aripov zimmasiga yuklansin.
Oʻzbekiston Respublikasi Qurolli Kuchlari pensionerlarini ijtimoiy himoya qilishni yanada takomillashtirish chora-tadbirlari toʻgʻrisida
(decree, 2022-12-16)

Oʻzbekiston Respublikasi Qurolli Kuchlari pensionerlarini ijtimoiy qoʻllab-quvvatlashni yanada takomillashtirish, kadrlar tayyorlash tizimida ilmiy salohiyatni saqlab qolish, xizmat-jangovar faoliyatni oʻtash davrida mudofaa va xavfsizlik vazirliklari hamda idoralari harbiylari va xodimlari tomonidan egallangan bilimlaridan samarali foydalanish va yosh avlodga bilim berish, oʻspirin avlodni vatanparvarlik, Vatanga sadoqat va muhabbat ruhida tarbiyalash, shuningdek, respublika harbiy-sanoat kompleksini rivojlantirish maqsadida: 2. Oʻzbekiston Respublikasi Mudofaa vazirligi (K. Berdiyev) Mehnat vazirligi (A. Abduxakimov), Moliya vazirligi (B. Xodjayev) va Oliy taʼlim vazirligi Oʻrta maxsus va kasb-hunar taʼlimi markazi (U. Salimov) bilan birgalikda 2017-yilning 1-martigacha mamlakatimizning harbiy-akademik litseylari, shuningdek, akademik litseylar va kasb-hunar kollejlariga harbiy xizmatchilardan pensionerlarni ishga qabul qilish tartibi toʻgʻrisidagi Nizomni ishlab chiqsin. 3. Oʻzbekiston Respublikasi Mudofaa vazirligi (K. Berdiyev), Ichki ishlar vazirligi (A. Azimov), Favqulodda vaziyatlar vazirligi (K. Aripov), Milliy xavfsizlik xizmati (R. Inoyatov) va Davlat bojxona qoʻmitasi (M. Toxiriy) Adliya vazirligi (M. Ikromov) boshqa mutasaddi vazirliklar va idoralar bilan birgalikda bir oy muddatda ushbu Farmondan kelib chiqadigan oʻzgartishlarni oʻzlarining idoraviy normativ-huquqiy hujjatlariga kiritsin. 4. Mazkur Farmonning ijrosini nazorat qilish Oʻzbekiston Respublikasining Bosh vaziri A.N. Aripov, Oʻzbekiston Respublikasi Prezidenti huzuridagi Xavfsizlik kengashi kotibi V.V. Maxmudov zimmasiga yuklansin.
Shisha idishlarning xavfsizligi toʻgʻrisidagi umumiy texnik reglamentni tasdiqlash haqida
(resolution, 2025-09-02)

“Texnik jihatdan tartibga solish toʻgʻrisida”gi Oʻzbekiston Respublikasi Qonuniga muvofiq, shisha idishlarning xavfsizligiga qoʻyiladigan yagona talablarni belgilash maqsadida Vazirlar Mahkamasi qaror qiladi: 1. Shisha idishlarning xavfsizligi toʻgʻrisidagi umumiy texnik reglament ilovaga* muvofiq tasdiqlansin va u rasmiy eʼlon qilingan kundan boshlab olti oydan keyin amalga kiritilsin. 2. “Texnik jihatdan tartibga solish toʻgʻrisida”gi Oʻzbekiston Respublikasi Qonuni talablariga muvofiq texnik reglamentlarning amalga kiritilishi bilan ularda koʻrsatilgan mahsulotlar va xizmatlarni standartlashtirish boʻyicha ilgari qabul qilingan normativ hujjatlar majburiylik tusini yoʻqotishi va belgilangan tartibda qoʻllashning ixtiyoriyligiga ega boʻlishi maʼlumot uchun qabul qilinsin. 3. “Oʻzstandart” agentligi vakolatli organlar bilan birgalikda ushbu qaror bilan tasdiqlangan Umumiy texnik reglament belgilangan tartibda amalga kiritilgan kundan boshlab shisha idishlarni standartlashtirish boʻyicha normativ hujjatlarni qoʻllashda majburiylik tusini bekor qilish va ixtiyoriylikni taʼminlash choralarini koʻrsin. 4. “Oʻzqurilishmateriallari” aksiyadorlik jamiyati, “Oʻzstandart” agentligi Oʻzbekiston milliy teleradiokompaniyasi bilan birgalikda aholi, davlat va xoʻjalik boshqaruvi organlari, tadbirkorlik faoliyati subyektlari tasdiqlangan Umumiy texnik reglamentning maqsadlari, mazmuni va uni qoʻllash tartibi toʻgʻrisida keng xabardor qilinishini taʼminlasinlar. 5. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari — “Oʻzbekiston temir yoʻllari” AJ boshqaruvi raisi A.J. Ramatov va Oʻzbekiston Respublikasi Bosh vazirining oʻrinbosari U.U. Rozuqulov zimmasiga yuklansin.
Ishlatilgan texnik moylarni topshirish, toʻplash, ular uchun hisob-kitob qilish, ularni saqlash va tashish tartibi toʻgʻrisidagi Nizomga oʻzgartirishlar kiritish haqida
(resolution, 2022-12-03)

Ishlatilgan texnik moylarni toʻplash va qayta ishlash ishlarini samarali tashkil etish maqsadida Vazirlar Mahkamasi qaror qiladi: 1. “Uz-Ecoprotect” MChJ va “Uz-Prista Recycling” MChJ qoʻshma korxonalari muassislarining umumiy yigʻilishlarida ishlatilgan texnik moylarni toʻplash, saqlash va qayta ishlash mexanizmini takomillashtirish maqsadida “Uz-Ecoprotect” MChJ qoʻshma korxonasini “Uz-Prista Recycling” MChJ qoʻshma korxonasiga qoʻshish toʻgʻrisida qarorlar qabul qilinganligi maʼlumot uchun qabul qilinsin. 2. Vazirlar Mahkamasining 2012-yil 4-sentabrdagi 258-son qarori (Oʻzbekiston Respublikasi QT, 2012-y., 9-son, 62-modda) bilan tasdiqlangan Ishlatilgan texnik moylarni topshirish, toʻplash, ular uchun hisob-kitob qilish, ularni saqlash va tashish tartibi toʻgʻrisidagi Nizomga ilovaga muvofiq oʻzgartirishlar kiritilsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari Gʻ.I. Ibragimov zimmasiga yuklansin. 1. 2-bandda: ikkinchi xatboshi quyidagi tahrirda bayon qilinsin: “ishlatilgan texnik moylarni toʻplash va qayta ishlash tashkiloti — ishlatilgan texnik moylarni toʻplash, saqlash va tashish uchun zarur infratuzilmaga, shuningdek ularni qayta ishlash uchun zarur quvvatlar va texnologiyalarga ega boʻlgan tashkilot”; uchinchi xatboshi chiqarib tashlansin; toʻrtinchi — oʻn birinchi xatboshilar tegishli ravishda uchinchi-oʻninchi xatboshilar deb hisoblansin; toʻrtinchi xatboshidagi “ishlatilgan texnik moylarni toʻplash” soʻzlari “ishlatilgan texnik moylarni toʻplash va qayta ishlash” soʻzlari bilan almashtirilsin. 2. 9-bandning beshinchi xatboshidagi “ITMni toʻplash faoliyatini amalga oshiruvchi maxsus tashkilotlardan” soʻzlari “texnik moylarni almashtirish punktlari va ITMni toʻplash maxsus punktlaridan” soʻzlari bilan almashtirilsin; 3. 10-banddagi, 13-bandning ikkinchi, toʻrtinchi va beshinchi xatboshilardagi “ishlatilgan texnik moylarni toʻplash” soʻzlari “ishlatilgan texnik moylarni toʻplash va qayta ishlash” soʻzlari bilan almashtirilsin. 4. 14-bandda: birinchi xatboshidagi “ishlatilgan texnik moylarni toʻplash” soʻzlari “ishlatilgan texnik moylarni toʻplash va qayta ishlash” soʻzlari bilan almashtirilsin; beshinchi xatboshi chiqarib tashlansin. 5. 15-bandning ikkinchi xatboshidagi “ishlatilgan texnik moylarni toʻplash tashkilotiga” soʻzlari chiqarib tashlansin. 6. 18 va 20-bandlar oʻz kuchini yoʻqotgan deb hisoblansin.